Ego Willelmus, comes Sacri-Cesaris, omnibus ad quos presentes littere pervenerint, salutem. Noverint universi quod Robertus, prior de Senam, quatuor uxores, quas quatuor mei ligi homines desponsaverunt, scilicet isti: Stephanus Petauz, Guillelmus Rapina, Philippus, gener ejusdem et Stephanus Arous, abonavit ad abonamentum octo solidorum, ad festum Beati-Remigii persolvendorum, et nisi ad terminum prefixum reddiderint monachi de Senam poterunt gagiare pro emenda. Et est tale abonamentum quod uxor Stephani Petant reddet monachis tres solidos; uxor Guillelmi Rapine, duos solidos; uxor Philippi, generis ejusdem, XII denarios; uxor Stephani Arous, duos solidos. Et de uxoribus moiteriorum qui sunt inter me et heredes de Chaumani quod tallia que fiet super eos facta erit per meum prepositum, et per maiorem prioris, et per prepositum heredum de Chaumani. Ego et heredes de Chaumani habebimus medietatem; prior de Senam habebit alias. Homines moiterii sunt isti qui habent uxores monachorum, Bardins li Muniers et Gaufridus, frater ejus; Amioz et Petrus, gener Poivoit. Sciendum vero est quod super uxorem relictam Amenfreii Roichedent, hominis monachorum, fiet tallia a maiore prioris et a meo preposito, donec pueri remanentes parciantur. Et nisi ad prefixum terminum talliarum et abonnamentum reddiderint monachi, licebit prefatis monachis predictos homines gagiare pro abonamento et emenda. Insuper, notandum est quod Johannes, filius defuncti Benedicti, homo ligius est monachorum. Et ego habebo primum heredem qui ab illo egredietur. Preterea sciendum est quod quando aliquis vel aliqua de abonatis vel talliatis morietur, ego, et prior de Senam, pueros remanentes parciemur et unicuique pars sua cum possessionibus integre remanebit. Et ut ratum habeatur, sigilli mei munimine roboravi. Actum, anno Domini Mº CCº XIIIº, mense septembris.